शिविर में 100 से अधिक लोगों के स्वास्थ्य की जांच
फरीदाबाद| ओल्डफरीदाबाद पुरानी चुंगी स्थित बोहरे की धर्मशाला में सैनी समाज कल्याण समिति क्यूआरजी अस्पताल के सहयोग से स्वास्थ्य जांच शिविर लगाया गया। इसमें 100 से अधिक लोगों के ब्लड प्रेशर, ईएनटी हार्ट समेत अन्य स्वास्थ्य जांच की गई। शिविर का शुभारंभ समिति के प्रधान मुकेश सैनी ने किया। उन्होंने कहा गरीबों की सेवा से बढ़कर कुछ नहीं है। हम सबको अपने जीवन में अपनी नेक कमाई का कुछ हिस्सा अपने कीमती समय के कुछ पल गरीबों की सेवा के लिए जरूर खर्च करने चाहिए। समाजसेवी पवन सैनी ने बताया कि समिति का पहला शिविर है। शिविर में क्यू आरजी अस्पताल के हड्डी रोग विशेषज्ञ डा. आशीष तोमर, हृदय रोग विशेषज्ञ अज्जी पाली उनकी टीम ने रोगियों की जांच की। इस मौके पर समिति के महासचिव एडवोकेट ओमप्रकाश सैनी, उपाध्यक्ष हरपाल सैनी, नरायण सैनी, डा. राजवीर सैनी, मनोज सैनी, उमेश, गिर्राज मौजूद थे।
hin_Deva hin_Deva